**Դուստին Գլենն Պուարյե** (անգլ.՝ Dustin Glenn Poirier, հունվարի 19, 1989(1989-01-19), Լաֆայետ, Լուիզիանա, ԱՄՆ), խառը ոճի ամերիկացի մարտիկ, հանդես է գալիս թեթև քաշային կարգում։ Պրոֆեսիոնալ մակարդակով հանդես է գալիս 2009 թվականից, հայտնի է այնպիսի մարտական կազմակերպությունների մրցաշարերին մասնակցելու համար, ինչպիսիք են UFC և WEC մրցաշարերը։ Եղել է UFC-ի ժամանակավոր չեմպիոնը թեթև քաշային կարգում։

Կենսագրություն
--------------

Դաստին Պուարյեն ծնվել է 1989 թվականի հունվարի 19-ին Լուիզիանա նահանգի Լաֆեյետ քաղաքում։ Ունի ֆրանսիական արմատներ, հանդիսանում է Լուիզիանայի ենթաէթնիկական խմբի ներկայացուցիչ՝ քաջուն խմբի ներկայացուցիչ։

Ի սկզբանե մարզվել է *Gladiators Academy* մարզսրահում, այնուհետև տեղափոխվել *American Top Team*։ Նախապատրաստվել է այնպիսի հայտնի մարտիկների ղեկավարությամբ, ինչպիսիք են Իվես Էդվարդսը և Թիմ Կրեդերը։ Նա յուրացրել է բրազիլական ջիու-ջիթսուն՝ արժանանալով սև գոտու։

### Պրոֆեսիոնալ գործունեության սկիզբ

Պրոֆեսիոնալ մակարդակի խառը մենամարտերում նորամուտը նշել է 2009 թվականի մայիսին՝ իր մրցակցին նոկաուտի ենթարկելով առաջին իսկ ռաունդում։ Մենամարտել է ամերիկյան ոչ մեծ փրոմոուշեններում առավելապես Լուիզիանայում և Հարավային այլ նահանգներում։ Բոլոր մենամարտերից միշտ հաղթող է դուրս եկել, ընդ որում՝ միշտ մարտերը ժամանակից շուտ է ավարտել։

### World Extreme Cagefighting

Այդ ցուցակում ունենալով յոթ հաղթանակ և ոչ մի պարտություն, 2010 թվականին Պուարյեն գրավել է World Extreme Cagefighting բավական խոշոր կազմակերպության ուշադրությունը և պայմանագիր է կնքել նրա հետ։ Այդուհանդերձ, առաջին մենամարտում մրցավարների միաձայն որոշմամբ պարտվել է Դենի Կաստիլյոյին՝ այդպիսով կրելով պրոֆեսիոնալ գործունեության առաջին պարտությունը։ Մի քանի ամիս անց կրկին հանդես է եկել երկրպագուների առաջ, և 53-րդ վայրկյանում տեխնիկական նոկաուտով հաղթել է Զակ Միկլրայթին։

2010 թվականի հոկտեմբերին WEC-ի առաջխաղացումը ստանձնել է *Ultimate Fighting Championship* ավելի մեծ առաջնությունը, և բոլոր մարտիկներն այնտեղից ավտոմատ տեղափոխվել են նոր տիրոջ մոկ, այդ թվում՝ Պուարյեն։ Նոր կազմակերպությունում նա որոշել է թեթև քաշայինից անցնել կիսաթեթև քաշային կարգի։

### Ultimate Fighting Championship

Առաջին մենամարտը UFC-ի ութանկյուն ռինգում (*անգլ.՝ octagon*) տեղի է ունեցել 2011 թվականի հունվարին՝ միավորներով հաղթելով Ջոշ Գրիսպիին։ Այնուհետև պետք է հանդիպեր բրազիլացի Ռանի Յահյանի հետ, սակայն նա վնասվածք էր ստացել և փոխարինվել է կազմակերպության նորեկներից Ջեյսոն Յանգով։ Արդյունքում, նրանք միմյանց դիմակայել են ամբողջ հատկացված ժամանակում, Պուարյեն հաղթել է մրցավարական միաձայն որոշմամբ։ Ավելի ուշ հաղթել է Պաբլո Գարսին հակահարված տալով։

2012 թվականին մենամարտել է Մաքս Հոլոուեյի հետ՝ կազմակերպության ապագա չեմպիոնի, և արդեն առաջին ռաունդում նրան ստիպել է հանձնվել արմունկի լծակի միջոցով՝ դրանով վաստակելով երեկոյի լավագույն հնարքի բոնուս։ Այնուհետև բավական դրամատիկ մենամարտ է ունեցել «Կորեական զոմբի» Չոն Չհան Սոնի հետ՝ առաջին անգամ դուրս գալով մրցաշարի հիմնական՝ 5 ռաունդ տևողությամբ մենամարտի։ Պուարյեն չորրորդ ռաունդում տեխնիկական պատասխանով պարտվել է այդ մենամարտը ։ Նրանց հանդիպումը ճանաչվել է երեկոյի լավագույն մարտ, իսկ որոշ պարբերականներ այդ դիմակայությունը համարել են տարվա լավագույն մենամարտ։ Այդ պարտությունից հետո Պուարյեն հեռացել է Gladiators Academy մարզական ակումբից և միացել American Top Team -ին։

Պուարյեն շարունակել է մասնակցել UFC-ի մրցաշարերին, հաղթել է այնպիսի մարտիկների, ինչպիսիք են Ջոնաթան Բրուկինսը, Էրիկ Կոխը, Դիեգա Բրանդանը և Ակիրա Կորասանին, սակայն պարտվել է Կաբ Սվոնսոնին և ապագա չեմպիոն Քոնոր ՄաքԳրեգորին։

2015 թվականին վերադարձել է թեթև քաշային կարգ, և դա իր պտուղներն է բերել։ Հաջորդել են Կարլուս Դիեգ Ֆերեյրայի, Յանսի Մեդեյրոյի, Ջոզեֆ Դաֆիի և Բոբի Գրինի նկատմամբ տարած հաղթանակները։ Երկու անգամ մրցանակ է ստացել երեկոյի լավագույն ելույթի համար։ Նրա հաղթարշավը ընդհատվել է միայն 2016 թվականի սեպտեմբերին՝ Մայքլ Ջոնսոնի հետ հանդիպման առաջին իսկ ռաունդում։

2017 թվականին երեք մենամարտ է անցկացրել UFC-ում։ Հաղթել է Ջիմ Միլլերին և Էնթոնի Պետիսին՝ երկու դեպքում էլ բոնուս ստանալով երեկոյի լավագույն մենամարտի համար։ Սակայն Էդի Ալվարեսի հետ նրա հանդիպումն այնքան էլ հաջող չի ավարտվել։ Երկրորդ ռաունդում մրցավար Հերբ Դինն ընդհատել է մենամարտը այն բանից հետո, երբ Ալվարեսը ծնկի երկու հարված է հասցրել պառկած դիրքում գտնվող Պուարյեին։ Մրցավարի կարծիքով՝ Ալվարեսը անօրինական հարվածներ է հասցրել ոչ դիտավորյալ, այդ պատճառով էլ մարտը չկայացած է ճանաչվել։

Կազմակերպության հետ նոր պայմանագիր կնքելով՝ 2018 թվականի ապրիլին Պուարյեն մենամարտել է WSOF-ի նախկին բազմամյա չեմպիոն Ջասթին Գեյջիյի դեմ։ Չորրորդ ռաունդի սկզբում տեխնիկական նոկաուտով հաղթել է իր մրցակցին և հերթական անգամ պարգևատրվել երեկոյի լավագույն մենամարտի համար։

2019 թվականի ապրիլին մրցավարների միաձայն որոշմամբ հաղթել է թեթև քաշային կարգ տեղափոխված Մաքս Հոլոուեյին և այդպիսով նվաճել UFC-ի ժամանակավոր չեմպիոնի տիտղոսը։

2019 թվականի սեպտեմբերի 7-ին Աբու Դաբիում տեղի է ունեցել աշխարհի չեմպիոնի կոչման համար մենամարտ Խաբիբ Նուրմագոմեդովի հետ։ Երրորդ ռաունդում Նուրմագոմեդովն անցկացրել է խեղդող հնարք, որի արդյունքում Դաստին Պուարյեն պարտվել է այդ մենամարտում։

2020 թվականի հունիսի 27-ին Դուստին Պուարյեն հանդիպել է Դեն Հուկերի հետ *UFC Vegas 4* մարտական շոուի երեկոյի գլխավոր մենամարտում։ Մենամարտը շարունակվել է բոլոր հինգ ռաունդներում, որոնց արդյունքում մրցավարները հաղթանակը միաձայն պարգևել է Պուարյեին։ Մենամարտից հետո երկու մարտիկներն էլ մրցանակ են ստացել երեկոյի լավագույն մենամարտի համար։

Ծանոթագրություններ
------------------

1. ↑  В русскоязычных СМИ распространён вариант *Порье*, близкий к американскому произношению данной фамилии.
2. ↑  Finley, Duane, ed. (2016 թ․ հուլիսի 3). «Dustin Poirier: Take the Power Back». FloCombat. Վերցված է 2017 թ․ հուլիսի 13-ին.
3. ↑  «Dustin Poirier - Official UFC Fighter Profile». UFC.com. Վերցված է 2018 թ․ ապրիլի 14-ին.
4. ↑  «Danny Castillo vs. newcomer Dustin Poirier a late addition to WEC 50 fight card». mmjunkie.com. 2010 թ․ հուլիսի 26. Արխիվացված է օրիգինալից 2010 թ․ հուլիսի 30-ին.
5. ↑  «Zack Micklewright vs. Dustin Poirier targeted for WEC 52 in November». MMAjunkie.com. 2010 թ․ սեպտեմբերի 18. Արխիվացված է օրիգինալից 2012 թ․ հուլիսի 13-ին. Վերցված է 2018 թ․ ապրիլի 17-ին.
6. ↑  «UFC and WEC set to merge in 2011; events to air on Versus and Spike TV». mmajunkie.com. 2010 թ․ հոկտեմբերի 28. Արխիվացված է օրիգինալից 2010 թ․ հոկտեմբերի 31-ին.
7. ↑  «With Yahya Injured, Poirier now meets newcomer Young at UFC 131». MMAJunkie. 2011 թ․ մայիսի 3. Արխիվացված է օրիգինալից 2011 թ․ մայիսի 6-ին.
8. ↑  «2012 Fight of the Year: Chan-Sung Jung vs. Dustin Poirier». mmafighting.com. 2012 թ․ դեկտեմբերի 21.
9. ↑  Simon, Zane (2016 թ․ հուլիսի 4). «Conor McGregor reflects on fight against Conor McGregor». Վերցված է 2016 թ․ հուլիսի 12-ին.
10. ↑  Marc Raimondi (2016 թ․ սեպտեմբերի 17). «UFC Fight Night 94 results: Michael Johnson knocks out Dustin Poirier, talks crap over his fallen body». mmafighting.com. Վերցված է 2016 թ․ սեպտեմբերի 17-ին.
11. ↑  Brian Campbell (2017 թ․ մայիսի 14). «UFC 211 results: Eddie Alvarez-Dustin Poirier ruled no contest after illegal knees». cbssports.com. Վերցված է 2017 թ․ մայիսի 14-ին.
12. ↑  «UFC on FOX 29 bonuses: Poirier, Gaethje get easiest 'Fight of Night' in history of ever». *MMAjunkie* (անգլերեն). 2018 թ․ ապրիլի 15. Վերցված է 2018 թ․ ապրիլի 15-ին.
13. ↑  Martin, Damon (2019 թ․ փետրվարի 23). «Max Holloway vs. Dustin Poirier for Interim Lightweight Title Headlines UFC 236 in April • MMA News». *MMA News* (անգլերեն). Վերցված է 2019 թ․ փետրվարի 23-ին.
14. ↑  Максим Лесовой. «Порье победил Хукера в главном бою UFC Вегас 4». *www.championat.com* (ռուսերեն). Վերցված է 2020 թ․ հունիսի 28-ին.
15. ↑  Микаил Гусейнов. «Порье и Хукер получили бонус за «Лучший бой турнира»». *www.championat.com* (ռուսերեն). Վերցված է 2020 թ․ հունիսի 28-ին.

Արտաքին հղումներ
----------------

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Sherdog · Internet Movie Database |
|  |
| Չափորոշչային վերահսկողություն | LCCN: no2012116208 · VIAF: 254341882 · WorldCat VIAF: 254341882 |

 |